Meitenės geležinkelio stotis

Meitenės geležinkelio stotis – stotis Latvijoje, Elėjos miestelyje, į pietvakarius nuo centro, prie Šiaulių–Jelgavos geležinkelio, paskutinė stotis pasienyje su Lietuva. Stoties rūmai – vietinės reikšmės Latvijos architektūros paminklas.

 Istorija 

Stotis atidaryta 1916 m. buvusios smuklės patalpose. 1923 m. atidarytas naujasis stoties pastatas (architektas Jānis Neija). Iki 1940 m. važiuodavo tarptautiniai traukiniai Ryga–Kaunas–Karaliaučius–Berlynas. 1944 m. stotis apgriauta, 1950 m. atstatyta. 1916–1963 m. veikė Meitenės–Bauskės siaurojo geležinkelio linija.Toms Altbergs, Karīna Augustāne, Ieva Pētersone, Jelgava–Meitene, „Dzelzceļi Latvijā”, p. 128, 146, 147. VAS „Latvijas dzelzceļš”, apgāds „Jumava”, 2009. ISBN 978-9984-38-698-0.

Nuo 2008 m. keleivinių traukinių eismas link Jelgavos nutrauktas.

 Šaltiniai 

 Станция Мейтене (Railwayz.info)

Kategorija:Latvijos geležinkelio stotys